Закон о измјенама и допунама Закона о административној служби у управи Републике Српске (2002)
У Закону о административној служби у управи Републике Српске („Службени гласник Републике Српске“, број 16/02), у члану 5. иза става 3. додаје се нови став 4. који гласи:

„Национална структура државних службеника у министарствима Владе Републике Српске, општинским органима власти, окружним и општинским судовима базира се на попису становништва из 1991. године, док се Анекс 7. у потпуности не спроведе у складу са Законом о државној служби у институцијама Босне и херцеговине.“

Досадашњи став 4. постаје став 5.

Иза члана 17. у Глави -{II}- поглавље 2. мијења се и гласи:

„2. Однос органа државне управе према органима локалне управе, органима градске управе и према недржавним субјектима којима су повјерена управна овлашћења“.

У члану 37. став 1. мијења се и гласи:

„Замјеник руководиоца управне организације замјењује руководиоца и обавља послове које му он одреди.

Помоћник руководиоца управне организације руководи основном организационом јединицом организације (сектором) и обавља послове утврђене Правилником о унутрашњој организацији и систематизацији радних мјеста.“

Став 2. члана 37. постаје став 3.

У члану 80. став 1. у четвртом реду иза ријечи „коефицијентима“ бришу се ријечи: „који се утврђују овим законом“, а умјесто њих додају ријечи: „које утврђује Влада одлуком“.

Иза става 3. додаје се став 4. који гласи:

„Коефицијенти из става 1. овог члана могу се увећати по основу вршења најсложенијих функција до 30%.“

Члан 81. мијења се и гласи:

„Влада својом одлуком утврђује коефицијенте за поједине платне групе.“

У члану 122. став 1. бројеви „1—7“ замјењују се бројевима „1—9“.

Члан 127. мијења се и гласи:

„Овај закон ступа на снагу осмог дана од дана објављивања у „Службеном гласнику Републике Српске“, а примјењиваће се од 1. јануара 2003. године, изузев одредби од члана 5. закључно са чланом 12. Закона.“

Број: 01-709/02 
12. септембра 2002. године 
Бања Лука

Предсједник 
Народне скупштине, 
Др Драган Калинић, с. р.

Види још 
 Закон о административној служби у управи Републике Српске (2002)

Извори 
 „Службени гласник Републике Српске“, број 62/02

А